Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 3234

40. módosítás 2007 november 22. Légi összeütközés elkerülését biztosító fedélzeti rendszer — Airborne collision avoidance system (ACAS) A másodlagos légtérfelderítő radarberendezés válaszjel-adó egysége jeleinek segítségével működő fedélzeti rendszer, amely a földi berendezésektől függetlenül tájékoztatja a légi-jármű vezetőjét az SSR válaszjel-adóval felszerelt, összeütközési veszélyt jelentő egyéb légi-járművekről. Levegő - föld irányítási rádióállomás — Air-ground control radio station Légiforgalmi távközlési állomás, amely elsősorban az adott területen belül üzemelő légi-járművek üzemeltetéséhez és irányításához szükséges távközlés lebonyolításáért felelős. Magasság – Height Egy pontként vett szint, tárgy vagy pont valamint egy meghatározott vonatkozási alap (alapadat) közötti függőleges távolság. Mozgási terület — Movement area Egy repülőtérnek a légi-járművek fel és leszállására valamint gurulására használandó része, amely a munkaterületet és a forgalmi előtere(ke)t foglalja magába. Munkaterület — Manoeuvring area Egy repülőtérnek a légi-járművek fel és leszállására valamint gurulására használandó része a forgalmi előterek kivételével. Műrepülés — Acrobatic flight A légi-járművel szándékosan végrehajtott olyan repülési műveletek sorozata, amely hirtelen repülési helyzetváltoztatással, a szokásostól eltérő repülési helyzetekkel vagy rendkívüli sebesség változtatással jár. Műszeres időjárási körülmények — Instrument meteorological conditions (IMC) Látástávolsággal, felhőzettől mért távolsággal és felhőalappal kifejezett időjárási körülmények, amelyek a látás szerinti időjárási körülményekre meghatározott minimum értékeknél alacsonyabbak. Megjegyzés - A látás szerinti időjárási körülményekre meghatározott minimum értékeket a 4. fejezet tartalmazza. Műszeres megközelítési eljárás — Instrument approach procedure A repülési műszerek segítségével, az akadályoktól megfelelő biztonsági távolságban végrehajtott, előre meghatározott repülési műveletek sorozata, amely a kezdeti megközelítés navigációs pontjától vagy — ahol ez alkalmazható — egy meghatározott érkezési útvonal kezdetétől addig a pontig tart, amelytől a leszállás végrehajtható, illetve amennyiben a leszállást nem hajtják végre, addig, ahonnan a várakozási vagy útvonal akadálymentességi előírásokat alkalmazzák. A műszeres megközelítési eljárások besorolása: Nem precíziós megközelítési (NPA) eljárás. Műszeres megközelítési eljárás, amely vízszintes útmutatást alkalmaz, ugyanakkor függőleges útmutatást nem. Függőleges útmutatásos megközelítési (APV) eljárás. Műszeres megközelítési eljárás, amely mind vízszintes mind függőleges útmutatást alkalmaz, azonban nem felel meg a precíziós megközelítés és leszállás végrehajtásához megállapított követelményeknek. Precíziós megközelítési (PA) eljárás. Az üzemelési kategória által meghatározott minimummal precíziós vízszintes és függőleges útmutatást alkalmazó műszeres megközelítési eljárás. Megjegyzés – A vízszintes és függőleges útmutatás az alábbiak bármelyikének az útmutatására vonatkozik: - 12 -

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes